ซีเมนส์ อินสไปโร

ซีเมนส์ อินสไปโร (อังกฤษ: Siemens Inspiro) เป็นตระกูลรถรางไฟฟ้าเพื่อระบบขนส่งด่วนพิเศษ ผลิตโดย ซีเมนส์โมบิลิตี้ แนวคิดของยานพาหนะดังกล่าวเปิดตัวเมื่อ พ.ศ. 2555 โดยมีแนวคิดหลักเป็นการใช้ส่วนจำเพาะ ทำให้มีรุ่นดัดแปลงของพาหนะรถไฟจำนวนมาก โดยรถชุดแรกได้เริ่มออกให้บริการกับระบบรถไฟฟ้าวอร์ซอ ประเทศโปแลนด์ เมื่อ 6 ตุลาคม พ.ศ. 2556

 จุดกำเนิด 
ในเดือนตุลาคม พ.ศ. 2552, ซีเมนส์โมบิลิตี้ได้เริ่มพัฒนาผลิตภัณฑ์ตระกูลรถไฟใต้ดินใหม่ โดยร่วมมือกับ DesignworksUSA ในด้านการออกแบบ โดยบริษัทที่ออกแบบบนยานพาหนะให้กับรุ่น Mo.Mo ซึ่งผลิตก่อนหน้านี้สำหรับเวียนนาปรากออสโลและนูเรมเบิร์ก และได้เปิดตัวอย่างเป็นทางการเมื่อ 19 กันยายน พ.ศ. 2555 ที่งานอินโนทรานส์ (InnoTrans) ณ กรุงเบอร์ลิน

นับจากนั้นซีเมนส์ได้เริ่มขายระบบรถไฟฟ้ารุ่นนี้เป็นหลักแทนโมดูลาร์ เมโทร โดยยังชูจุดเด่นเดิมคือผู้ผลิตสามารถสั่งประกอบหรือออกแบบขบวนรถเองได้โดยไม่มีข้อจำกัด เนื่องจากเป็นการใช้ส่วนจำเพาะหลัก ๆ ของระบบ

 การใช้งาน 
 ประเทศไทย 

รถไฟฟ้าบีทีเอส  มีรถไฟฟ้า 22 ขบวน ในแต่ละขบวนพ่วงรถ 4 ตู้ รวมทั้งหมด 88 ตู้ ประกอบด้วยรถมีห้องคนขับ 2 ตู้ (A-Car) อยู่หัวกับท้ายขบวน และรถไม่มีห้องคนขับ (C-Car) อยู่กลางขบวน เช่นเดียวกันกับรถไฟฟ้าบีทีเอสรุ่น "Siemens MoMo" (Modular Metro) โดยรถไฟฟ้ารุ่นนี้ให้บริการทั้งสายสีลมและสายสุขุมวิท ปัจจุบันให้บริการครบแล้ว 22 ขบวน 
รถไฟฟ้ามหานคร สายเฉลิมรัชมงคล มีรถไฟฟ้า 35 ขบวน ในแต่ละขบวนพ่วงรถ 3 คัน (รวมทั้งหมด 105 คัน) ประกอบด้วยรถมีห้องคนขับ 2 คัน (A-Car) อยู่หัวกับท้ายขบวน และรถไม่มีห้องคนขับ (C-Car) อยู่กลางขบวน ปัจจุบันให้บริการครบแล้ว 35 ขบวน โดยให้บริการในเส้นทางสายสีน้ำเงินตั้งแต่สถานี ท่าพระ-หลักสอง และ บริษัท ช.การช่าง จำกัด (มหาชน) เตรียมจัดซื้อเพิ่มอีก 21 ขบวน (รวม 63 คัน) เพื่อนำมาเป็นขบวนรถรองรับการเปิดให้บริการสายสีส้ม
 รถไฟฟ้ามหานคร สายสีส้มBEMเลือก”ซีเมนส์”ผลิตรถไฟฟ้าสายสีส้ม32 ขบวนทยอยนำมา16ขบวนบริการปลายปี 70 มีรถไฟฟ้า 32 ขบวน ในแต่ละขบวนพ่วงรถ 3 คัน (รวมทั้งหมด 96 คัน) ตัวรถใช้รถสเปคเดียวกับสายเฉลิมรัชมงคล นั่นคือประกอบด้วยรถมีห้องคนขับ 2 คัน (A-Car) อยู่หัวกับท้ายขบวน และรถไม่มีห้องคนขับ (C-Car) อยู่กลางขบวน ปัจจุบันเตรียมนำเข้าชุดแรก 16 ขบวน เพื่อเตรียมให้บริการส่วนตะวันออกใน พ.ศ. 2570 และชุดที่ 2 อีก 16 ขบวนใน พ.ศ. 2573 เพื่อเตรียมให้บริการในส่วนตะวันตก

มาเลเซีย
รถไฟฟ้าเมืองกัวลาลัมเปอร์ สายซูไงบูโละฮ์-กาจัง จำนวน 4 คันต่อขบวน ถูกออกแบบให้เป็นระบบรถไฟฟ้าแบบไร้คนขับ

โปแลนด์
รถไฟฟ้าเมืองวอร์ซอ จำนวน 6 คันต่อขบวน

ซาอุดีอาระเบีย
รถไฟฟ้าเมืองรียาด จำนวน 2-4 คันต่อขบวน

สหราชอาณาจักร
รถไฟใต้ดินลอนดอน (NTfL; New Tube for London) จำนวน 6-8 คันต่อขบวน

บัลแกเรีย
รถไฟฟ้าเมืองโซเฟีย จำนวน 3 คันต่อขบวนNewag and Siemens present first Sofia Line 3 metro trainSiemens i Newag z umową na Inspiro dla Sofii

เยอรมนี
รถไฟฟ้าเมืองมิวนิก จำนวน 6 คันต่อขบวน

 ระเบียงภาพ 

 อ้างอิง 

หมวดหมู่:ซีเมนส์
หมวดหมู่:รถไฟฟ้า